**Lehiaketaren oinarri arautzaileak (webgunea)**

1. **Lehiaketaren esparrua eta prozedura.** Real Sociedad de Fútbol SADek (aurrerantzean “Reala”) duen produktu ofiziala da lehiaketa hau. Klubaren webgune ofizialaren bitartez parte hartzen da.Hitzarmen honetako baldintzen arabera baino ezingo da erabili, eta zerbitzuari zuzenean lotuta dauden arauak kontuan hartuta. Realaren lehiaketan sartuz gero baldintza guzti-guztiak onartzen dira.
2. **Lehiaketaren xedea.** Urriaren 18tik, asteazkena, urriaren 25era arte, asteazkena, jarraitzaileek izena eman ahal izango dute Mikel Oyarzabalen elastikoaren zozketarako.
3. **Bozketa.** Lehenengo ekipamendu ofiziala webgune ofizialean izena eman duten guztien artean zozketatuko da (lehiaketa abiarazten denetik urriaren 24ra bitartean). Urriaren 25ean zozketa egingo da eta elastikoaren irabazlearen izena ezagutaraziko da.
4. **Sari banaketa.** Realak zuzenean emango dio saria irabazleari. Klubak irabazleekin jarriko da harremanetan zuzenean, webgunean izena ematean adierazitako posta elektronikoaren bitartez. Webgunean izena ematean, irabazleari izena, NAN, jaiotze data eta telefonoa eskatuko zaizkio.
5. **Kanpoan geratzea.** Oinarriak betetzen ez dituzten parte hartzaileak lehiaketatik kanpo geratuko dira, baita promozio honen erabilera gehiegizkoa edo iruzurrezkoa egiten dutenak ere. Real Sociedad de Futbol SADek beretzat gordetzen du, alde bakarretik, erabiltzaile bat blokeatzeko eta Hitzarmen honi berehala amaiera emateko eskubidea.
6. **Saria.** Mikel Oyarzabalek eskainitako elastikoa izango da saria. Zozketa bat egingo da erregistratu diren zale guztien artean.
7. **Irabazlea.** Erabiltzaileak emandako helbide elektronikoaren bitartez jarriko da harremanetan irabazleekin.
8. **Klausula gehigarriak.** Realak sustapenaren oinarriak aldatu ahal izango ditu, partzialki edo osoki, edozein unetan. Halaber, sustapenean irregulartasunen bat ikusiz gero, saria baliogabetzeko, hutsik uzteko edo atzera botatzeko eskubidea izango du, oinarri hauetan jasotako moduan gauzatzea eragozten duen bidezko arrazoiren bat edo ezinbesteko arrazoiren bat badago. Realak ikusten badu erabiltzaileren batek iruzurrez erabiltzen duela lehiaketa hau, edo modu desleialean lehiatzen duela gainerako parte-hartzaileekin, haren parte-hartzea bertan behera uzteko eskubidea izango du. Realak bertan behera utzi ahal izango du sustapena, behin betiko edo denbora batez, betiere ezinbesteko arrazoiak, aurreikusi gabeko edo aurreikusi ezin diren egoerak edo iruzurra direla medio. Lehiaketan parte hartzeak esan nahi du erabiltzaileak oinarri arautzaile hauek guztiak onartzen dituela.
9. **Datuen babesa**. Erabiltzaileak aplikazioaren bidez emandako datu pertsonalak isilpean gordetzen dira Real Sociedad de Fútbol SAD elkartearen ardurapeko fitxategi batean, eta bide elektronikoz edo sms bidez Realak edo haren Fundazioak eta babesleek gauzatzen dituzten jarduerei eta kanpainei buruzko publizitatea eta informazioa bidaltzeko soilik erabiltzen dira. Sustapenean parte hartzeak oinarri hauek espresuki eta baldintzarik gabe onartzen direla esan nahi du. Izaera Pertsonaleko Datuak Babesteari buruzko Lege Organikoan (abenduaren 13ko 15/1999) xedatutakoarekin bat, datuetan sartzeko, datuak zuzentzeko, datuak ezerezteko edo datuen aurka egiteko eskubideak egikaritzeko, idazki bat igorri beharko da Real Sociedad de Fútbol SAD elkartearen egoitza sozialera, honako helbide honetara: Anoeta pasealekua 1 zk, 20014, Donostia, Gipuzkoa, Espainia.